**Pályázati felhívás**

**Ősi Község Önkormányzata pályázatot hirdet mentor munkakör betöltésére**

**Feladatok:**

* az EFOP 1.5.2-16-2017-00010 kódszámú, „Humán szolgáltatások fejlesztése térségi szemléletben” tárgyú felhívásra megvalósuló pályázat (a továbbiakban: projekt) keretében munkavállalóvá vált hátrányos helyzetű személy mentorálása (munkában és azon kívül). Szükséges mentorálás a munkába lépésig, illetve a programok alatt;
* a hátrányos helyzetű csoportok foglalkoztathatóságra való felkészítésének, munkaerő-piaci eszközökben való részesedésének és munkaerő-piacon való megjelenésének elősegítése;
* családok életvezetésének szakmai segítése, szülőkkel való kapcsolatfelvétel, a szülők munkához segítése;
* a projekt keretében több generáció bevonása a közösségi programokba, ehhez szükséges közösségi tér kialakítása,
* részt vesz a célcsoporthoz tartozó egyének felkutatásában,
* aktív részvétel a toborzás, a motiválás, a bevonás folyamatában,
* a hátrányos helyzetű aktív korú nem foglalkoztatott személyek munkaerő-piaci helyzetének javítása,
* a munkavállalásuk és munkahelymegtartásuk elősegítése,
* a munkaerő-piaci szempontból hátrányos helyzetű ember munkahelyi beilleszkedésének segítése,
* az ügyfél folyamatos kisérése, támogatása,
* egyéni fejlesztési tervek készítése, megvalósítása, nyomon követése,
* elvégez minden további feladatot, amelyekkel a munkáltatója megbízza és összhangban van a projekt végrehajtása érdekében kiadott jogszabályokkal, IH közleményekkel, utasításokkal és iránymutatásokkal.
* közreműködik a projekthez kapcsolódó, a támogatási szerződésben és a vonatkozó jogszabályokban előírt adminisztratív feladatok ellátásában;
* a projektet érintő külső ellenőrzésekben való részvétel.

**Elvárt képességek:**

* etikus magatartás;
* pontosság, precizitás;
* teherbírás;
* jó kapcsolatteremtő- és tárgyalókészség;
* stressz-tűrő képesség és hatékony időgazdálkodás;
* logikus gondolkodásmód, önálló problémamegoldó képesség;
* szakmai igényesség;
* megbízhatóság;
* empátia.

**Feltételek:**

* magyar állampolgárság,
* cselekvőképesség,
* büntetlen előélet.

**Előny:**

* költségvetési szervnél, legalább 1 éves uniós támogatásból megvalósuló projekt vonatkozásában szerzett tapasztalat;
* mentorként szerzett legalább 1 éves gyakorlat,
* B kategóriás jogosítvány.

**Jogviszony:** A munka törvénykönyvéről szóló 2012. évi I. törvény rendelkezései szerint, 3 hónapos próbaidő kikötésével.

**Foglalkoztatás időtartama:** határozott idejű, projekt megvalósítási időszakára, 2019. december 31-ig terjedő időtartamra.

**Foglalkoztatás jellege**: teljes munkaidő (napi 8 óra)

**Munkavégzés helye**: Ősi Község Önkormányzata (8161 Ősi, Kossuth L. u. 40.)

**Jelentkezés**: személyesen az Ősi Polgármesteri Hivatalban (8161 Ősi, Kossuth L. u. 40.), vagy írásban ugyanitt, e-mailben a ph.osi@invitel.hu e-mail címen

**Jelentkezéshez csatolandó:**

* fényképes, részletes önéletrajz
* motivációs levél,
* végzettségekről, szakképzettségekről szóló okiratok másolata,
* nyilatkozat a büntetlen előéletről,
* hozzájáruló nyilatkozat arról, hogy a pályázatot az elbírálásban részt vevő személyek megismerjék,
* hozzájáruló nyilatkozat arról, hogy a pályázó a pályázati anyagban foglalt személyes adatainak – a pályázati eljárással összefüggésben szükséges – kezeléséhez hozzájárul.

**Jelentkezési határidő:** 2018. március 10.

A munkakör betölthető: 2018. március 16-ától

A munkáltatóval kapcsolatos további információ a [www.osikozseg.hu](http://www.osikozseg.hu) honlapon található.